Qvoniam autem modicum prodest iecisse semina, nisi subsequatur rigatio qua  ipsa valeant germinare, vt simus sicut oliua fructifera in domo Domini,  faciamus germen honoris  gratiæ,  fiamus de cætero in laudem  iustitiam coram vniuersis gentibus, præsenti sanctione duximus statuēdum, vt generale Capitulum omnium Priorū tam Conuentualium, quam minorū Cluniaci annis singulis celebretur, vbi sine acceptione personarum, secundum Deum  B. Benedicti regulam,  Clun. Ordinis instituta, deliquentium corrigantur excessus,  de salute animarum, conuersatione Ordinis,  Domorum indemnitate tractetur,  statuatur quod fuerit regulariter statuendum.